עשרות שחקנים (ושחקנית) השתתפו בטורניר הספורט בחריש | חריש 24
8 קבוצות כדורסל, 4 קבוצות כדורעף, עשרות גברים ואשה אחת התחרו אתמול בטורניר הספורט העירוני. השחקנים הפגינו ביצועים אתלטים, רוח ספורטיבית ואהבה למשחק. חסרונן של הנשים בלט. קרין פלג נוימן, מנהלת מחלקת הספורט בחריש: "זה עוד יקרה"
ארבע קבוצות התחרו על המקום הראשון
על כר הדשא המטופח בבית ספר 'כנפי רוח' נערך אמש (יום ג' 13.5.19) טורניר הכדורעף אליו התייצבו ארבע קבוצות: 'שועלי חריש', 'המורים לספורט', 'באד בויז חריש' ו'אליסה בארץ הפלאות'. בהשתתפות סמלית של 15 שקלים זכו שחקני הקבוצות למדי קבוצה עם שם בבחירתם ולוגו.
את משחקי הכדורעף שפט ביד רמה, עופר ניר, תושב חריש ושחקן עבר ב'הפועל המעפיל' ובנבחרת ישראל. בהרכבי הקבוצות השונות השתתפו גם מספר שחקנים של 'מכבי חלוצי חריש' שמשחקת אחת לשבועיים בליגה א'. "כאן, על הדשא הזה התחלנו את הפעילות שלנו במאי אשתקד", שיתף אילן יבור, מנהל קבוצת מכבי חלוצי חריש.
והזוכים הם: המורים לספורט
בסופו של ערב מייזע ומהנה, זכתה במקום הראשון קבוצת 'המורים לספורט' שהתעלתה בפער ניכר על פני יריבותיה בזכות יכולת אתלטית גבוהה ומשחק קבוצתי משובח. גם שאר משתתפי הטורניר לא קופחו וזכו במדליות על השתתפותם.
אהבה בולטת לכדורסל
ברחבת מגרש הספורט בבית הספר 'כנפי רוח', נערך באותה שעה טורניר הכדורסל. שמונה קבוצות נרשמו לטורניר והתחרו בשני בתים בהם שפטו דודי שוסטר ורומן מנז'גה.
חלק מן הקבוצות הפגינו שמות מקוריים כדוגמת: 'קלעי הכס', 'שחקני ספסל', 'סימביוזה', 'קלעי LA'. עוד השתתפו הקבוצות 'אלופי חריש', חרישניקים, DREAM TEAM, FIRE BALL.
והזוכים הם: FIRE BALL
27 שחקנים השתתפו בסך הכל בטורניר הכדורסל, שנערך בחסות מחלקת הספורט של עיריית חריש. כל השחקנים הפגינו אהבה למשחק וזכו למדליית השתתפות. לגמר העפילה קבוצת Fire Ball שניצחה בקרב את קבוצת החרישניקים (12:7) וסיימה במקום הראשון. קבוצת Bulls סיימה במקום השלישי.
אייל ורדי, שחקן בקבוצת הכדורסל חריש שהשתתף בטורניר במסגרת קבוצת 'קלעי הכס' ציין: "מדהים שיש הרבה קבוצות, אין ספק שנעשתה התקדמות. השחקנים מפגינים רמה גבוהה והאווירה במקום טובה".
תהליך איטי ועקבי
הפגינו אהבה למשחק
קרין פלג נוימן, מנהלת מחלקת הספורט בעיריית חריש שארגנה את האירוע בשיתוף עם נציגי ציבור ציינה: "כיף לראות את כל המשתתפים".
חסרונו של הקהל מורגש. הטריבונות ריקות לחלוטין. מדוע?
"הקהל יגיע בהמשך. בשלבים ראשוניים אלה אנו מתמקדים בקידום המודעות ובבניית הספורט בחריש. אין ספק שהספורט בעיר מתקדם יפה ונבנה בצורה עקבית. יחד עם זאת, צריך לזכור שמדובר בתהליך ולא הכל קורה מיידית".
מה לגבי חסרונן הבולט של הנשים?
"נשים אכן לא נרשמו השנה לטורניר הכדורסל ואילו לכדורעף נרשמה אשה אחת בלבד, אליסה, שהקבוצה נקראה על שמה, 'אליסה בארץ הפלאות', אבל זה עוד יקרה. אני מקווה שהמודעות לספורט נשים תלך ותגבר. אני מנסה לטפח את התחום כבר כעת ומתחילה עם הגילאים הצעירים. "לדוגמא, בחודש הבא, ביוני, יתקיים טורניר כדורגל לבנות בהנחייתה של שי שדה, שחקנית כדורגל נשים בליגת העל".
שמונה קבוצות וכדור אחד
עוד ציינה פלג נוימן כי כי טורניר הכדורסל נערך זו השנה השנייה. "בשנה שעברה ערכנו טורניר כדורגל וכדורסל, ואילו השנה טורניר הכדורגל נערך לפני שלושה חודשים וכעת אנו עורכים טורניר כדורעף וכדורסל. אני מקווה שעם הזמן נרחיב את הטורנירים למקצועות ספורט נוספים".
דביר פוקס, תושב חריש וממארגני טורניר הכדורסל סיכם את האירוע ואמר: 27 שחקנים השתתפו בטורניר במסגרת שמונה קבוצות, בהחלט נראה שהכדורסל בחריש מתפתח. אני שמח על שיתוף הפעולה עם המועצה, עם קרין, שהיתה לה אוזן קשבת לכל בקשה שהעלינו. ישר כוח".
"אנחנו מחכים בציפיה לאולם הספורט, שיפתח כבר".
גם אילן יבור מהכדורעף הסכים: "אנחנו מקווים כי שיתוף הפעולה עם מחלקת הספורט יילך ויתרחב ובקרוב נזכה לאולם ספורט תקני בחריש בו נוכל להתאמן ולארח את משחקינו".
תגיות קרין פלג נוימןאילן יבוראיל ורדיטורניר כדורעףטורניר כדורסלספורט בחריש
אם יבוא שוטר: ילדי חריש זכו בהדגמה חיה של פעילות משטרת ישראל
ילד בן 9 מחריש נכווה ממים רותחים ופונה עם פגיעות במצב בינוני